CELEX: 52009PC0037
Language: mt
Date: 2009-02-02
Title: Proposta għal regolament tal-Kunsill li jemenda r-Regolament (KE) Nru 637/2008 fir-rigward tal-programmi ta’ ristrutturazzjoni [programmi nazzjonali ta' ristrutturar] għas-settur tal-qoton

Avviż Legali Importanti

|

52009PC0037

Proposta għal regolament tal-Kunsill li jemenda r-Regolament (KE) Nru 637/2008 fir-rigward tal-programmi ta’ ristrutturazzjoni [programmi nazzjonali ta' ristrutturar] għas-settur tal-qoton  /* KUMM/2009/0037 finali - CNS 2009/0008 */  

	[pic] | KUMMISSJONI TAL-KOMUNITAJIET EWROPEJ |Brussel 2.2.2009KUMM(2009) 37 finali2009/0008 (CNS)Proposta għalREGOLAMENT TAL-KUNSILLli jemenda r-Regolament (KE) Nru 637/2008 fir-rigward tal-programmi ta’ ristrutturazzjoni [programmi nazzjonali ta' ristrutturar] għas-settur tal-qoton(preżentata mill-Kummissjoni)MEMORANDUM TA’ SPJEGAZZJONI1. IL-KUNTEST TAL-PROPOSTA-  Ir-raġunijiet għal u l-għanijiet tal-propostaFil-konklużjonijiet tal-20 ta' Novembru 2008 l-Kunsill stieden il-Kummissjoni biex tipproponi emenda għar-Regolament (KE) Nru 637/2008, sabiex jiġi estiż il-perjodu ta' pprogrammar tal-programmi ta' ristrutturazzjoni fis-settur tal-qoton. Din l-emenda għandha tippermetti li l-proċess ta' ristrutturar jitwettaq bl-aktar mod effikaċi.-  Il-kuntest ġeneraliWara t-tħassir fis-7 ta' Settembru 2006 tar-riforma tal-qoton tal-2008 mill-Qorti tal-Ġustizzja, il-Kummissjoni fid-9 ta' Novembru 2007 pproponiet skema ġdida ta' appoġġ għall-qoton (COM(2007) 701). Fit 23 ta' Ġunju 2008, il-Kunsil addotta r-Regolament (KE) Nru 637/2008 li jemenda r-Regolament (KE) Nru 1782/2003, u li jistabbilixxi programmi nazzjonali ta’ ristrutturar għas-settur tal-qoton L-iskema ġdida ta' appoġġ tipprovdi għal pagamenti għall-medda, għal medda massima ggarantita ta' qoton għal kull Stat Membru.Fl-istess ħin, il-programmi nazzjonali ta' ristrutturar għandhom l-għan li jgħinu s-settur Ewropew tal-qoton minħabba d-diffikultajiet li nqalgħu fil-kuntest mibdul legali u tas-suq. Speċifikament, l-industrija tal-ħalġ tal-qoton f'ċerti setturi tal-produzzjoni qed tiffaċċja kapaċità żejda konsiderevoli.-  Id-dispożizzjonijiet eżistenti fil-qasam tal-propostaDin il-proposta tikkonċerna emendi tekniċi fir-Regolament tal-Kunsill (KE) Nru 637/2008 fir-rigward tal-applikazzjoni tal-programmi nazzjonali ta' ristrutturar.-  Il-konsistenza ma' politiki u għanijiet oħrajn tal-UnjoniMhux applikabbli.2. IL-KONSULTAZZJONI TA' PARTIJIET INTERESSATI U L-VALUTAZZJONI TAL-IMPATT-  Il-konsultazzjoni ta' partijiet interessati-  Fl-2006 u fl-2007 twettqet konsultazzjoni estensiva tal-partijiet interessati fis-settur tal-qoton biex titħejja l-proposta ġdida ta' riforma għas-settur tal-qoton. Peress li din il-proposta timmodifika d-dettalji tekniċi tal-qafas legali eżistenti, li diġà saret applikabbli fl-2009, ma kienx hemm lok għal aktar konsultazzjonijiet.-  Il-ġbir u l-użu ta' kompetenzi tekniċiMa kienx hemm ħtieġa ta’ kompetenza esterna.-  L-istima tal-impattPeress li l-proposta tikkonċerna modifikazzjoni speċifika tal-qafas legali eżistenti min-naħa tal-Istati Membri fir-rigward tal-esekuzzjoni tal-programmi ta' ristrutturar tagħhom, ma saret l-ebda valutazzjoni tal-impatt.Filwaqt li l-ebda fondi addizzjonali ma huma disponibbli, l-għażla proposta mill-Kunsill ġiet ikkunsidrata bħlal l-aktar waħda fattibbli, fil-limiti tar-riforma fis-settur tal-qoton kif ġie miftiehem f'Ġunju 2008.3. L-ELEMENTI LEGALI TAL-PROPOSTA-  Sommarju tal-azzjoni propostaIr-Regolament tal-Kunsill (KE) Nru 637/2008 tipprevedi programmi ta' ristrutturar ta' erba' snin. Madankollu, minħabba d-diffikultajiet sostanzjali li qed jiffaċċja s-settur tal-qoton, l-Istati Membri għandhom jingħataw il-possibbiltà li jippreżentaw minflok programm ta' tmien snin. Perjodu ta' tmien snin għandu jipprovdi l-possibbiltà ta' tnedija ta' għadd akbar ta' miżuri mingħajr ma jżid il-pakketti baġitarji annwali .Il-fabbriki tal-ħalġ li mhumiex imħaddma mis-sidien tagħhom stess fis-sena tas-suq taħt referenza jiġu esklużi bħala benefiċjarji mill-miżuri previsti fir-Regolament tal-Kunsill (KE) Nru 637/2008. Il-modifika teknika proposta tiżgura li l-fabbriki kollha tal-ħalġ li ħadmu fil-perjodu taħt referenza jkunu eliġibbli.-  Il-bażi ġuridikaL-Artikolu 37(2) tat-Trattat li jistabbilixxi l-Komunità Ewropea u l-Protokoll Nru 4 dwar il-qoton (anness għall-Att tal-Adeżjoni tal-1979).-  Il-prinċipju tas-sussidjarjetàIl-prinċipju tas-sussidjarjetà japplika billi l-proposta ma taqax taħt il-kompetenza esklussiva tal-Komunità.Sabiex jiġi żgurat ambjent ekwu fis-settur tal-qoton, huwa essenzjali qafas komuni għall-mizuri tar-ristrutturar u dan ġie addottat mill-Kunsill f'Ġunju 2008. Il-proposta preżenti ma temendax dan ir-Regolament tal-Kunsill fondamentalment.Is-sussidjarjetà fir-rigward ta' dawn il-programmi ta' ristrutturar hija assigurata għaliex l-Istati Membri qed jitħallew jagħżlu mizuri mill-menu tar-Regolament tal-Kunsill li jirreaġixxi bl-aħjar mod għall-isfidi fir-reġjuni tal-produzzjoni tagħhom.-  Il-prinċipju tal-proporzjonalitàIl-proposta tikkonforma mal-prinċipju tal-proporzjonalità għaliex l-emendi proposti jħallu intatt il-qafas ġenerali li ġie deċiż mill-Kunsill f'Ġunju 2008, filwaqt li jipprovdu alternattivi addizzjonali għall-Istati Membri.-  L-għażla tal-istrumentiL-istrument propost: Regolament tal-Kunsill li jemenda r-Regolament tal-Kunsill (KE) Nru 637/2008.4. L-IMPLIKAZZJONI BAġITARJAIl-proposta ma żżidx mal-pakkett baġitarju annwali disponibbli għall-Istati Membri għall-programmi ta' ristrutturar tagħhom, iżda tipprovdilhom il-possibbiltà li jippreżentaw programm għal tul ta' żmien ta' tmien snin, jiġifieri għall-perjodu mill-2010 sal-2017. Il-livell tal-appoġġ annwali għall-programm ta' ristrutturar diġà ġie stabbilit mir-Regolament tal-Kunsill (KE) Nru 637/2007 u jibqa' bla mittiefes. Jekk l-Istati Membri jagħżlu li jippreżentaw programm ta' tmien sinin, fl-2018 l-pakkett baġitarju annwali tagħhom għandu jiġi ttrasferit awtomatikament għal-limitu nazzjonali tagħhom għal pagamenti diretti, kif determinat fl-Anness VIII għar-Regolament (KE) Nru 1782/2003.2009/0008 (CNS)Proposta għalREGOLAMENT TAL-KUNSILLli jemenda r-Regolament (KE) Nru 637/2008 fir-rigward tal-programmi ta’ ristrutturazzjoni [programmi nazzjonali ta' ristrutturar] għas-settur tal-qotonIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari t-tielet sub-paragrafu tal-Artikolu 37(2) tiegħu,Wara li kkunsidra l-Att ta-Adeżjoni tal-1979, u b'mod partikolari l-paragrafu 6 tal-Protokoll Nru 4 anness miegħu dwar il-qoton[1],Wara li kkunsidra l-proposta mill-Kummissjoni[2],Wara li kkunsidra l-opinjoni tal-Parlament Ewropew[3],Billi:(1) Il-Kapitlu 2 tar-Regolament tal-Kunsill (KE) Nru 637/2008 tat-23 ta' Ġunju 2008 li jemenda r-Regolament (KE) Nru 1782/2003 u li jistabbilixxi programmi nazzjonali ta' ristrutturar għas-settur tal-qoton[4] fih dispożizzjonijiet dwar programmi ta' ristrutturar ta' erba' snin li għandhom jiġu deċiżi fil-livell tal-Istat Membru biex fost oħrajn, jiġu ffinanzjati, miżuri speċifiċi li jgħinu l-industrija tal-ħalġ.(2) Il-qagħda ekonomika tas-settur tal-qoton fil-Komunità, u l-ħtieġa li jitwettqu immedjatament operazzjonijiet sostanzjali ta' ristrutturar inklużi l-kumpaniji konċernati kollha tal-ħalġ, jiġġustifika l-introduzzjoni ta' perjodu ta' pprogrammar ta' tmien snin. Madankollu, f'każ li jitwettaq programm aktar sostanzjali ta' tmien snin, it-trasferiment għal-limitu nazzjonali kif determinat fl-Anness VIII għar-Regolament tal-Kunsill (KE) Nru 1782/2003 tad-29 ta' Settembru 2003, li jistabbilixxi regoli komuni għal skemi ta' appoġġ dirett taħt il-politika agrikola komuni u li jistabbilixxi ċerti skemi ta' appoġġ għall-bdiewa[5] għandhom isegwu mingħajr dewmien.(3) L-Artikolu 7(2)(a) tar-Regolament (KE) Nru 637/2008 jistipula li l-benefiċjarji tal-għajnuna taħt il-Kapitlu IV tar-Regolament tal-Kunsill (KE) Nru 1051/2001 tat-22 ta' Mejju 2001 dwar għajnuna ta' produzzjoni għall-qoton[6] fis-sena tas-suq 2005/2006 huma l-benefiċjarji tal-mżiuri msemmija fl-Artikolu 7(1)(a), (b) u (d) tar-Regolament (KE) Nru 637/2008. Uħud mill-fabbriki tal-ħalġ ma kinux imħaddma mis-sidien tagħhom tul is-sena tas-suq taħt referenza u dawn is-sidien ma kinux benefiċjarji skont il-Kapitlu IV tar-Regolament (KE) Nru 1051/2001 u għalhekk huma esklużi mill-parteċipazzjoni fil-proċess ta' ristrutturar. Sabiex il-programmi nazzjonali ta' ristrutturar ikunu effikaċi l-fabbriki kollha tal-ħalġ li kienu attivi fis-sena tas-suq taħt referenza 2005/2006 u li huma eliġibbli għal appoġġ skont il-Kapitlu IV tar-Regolament (KE) Nru 1051/2001 għandhom ikunu koperti bil-miżuri skont l-Artikolu 7(1)(a), (b) u (d) tar-Regolament (KE) Nru 637/2008. Għalhekk, huwa xieraq li s-sid tal-fabbrika għandu jikkwalifika bħala l-benefiċjarju taħt il-programmi ta' ristrutturar fir-rigward tal-miżuri msemmija hawn fuq.(4) Għalhekk ir-Regolament (KE) Nru 637/2008 għandu jiġi emendat skont dan,ADOTTA DAN IR-REGOLAMENT:Artikolu 1Ir-Regolament (KE) Nru 637/2008 huwa emendat kif ġej:(1) Fl-Artikolu 4(1) is-subparagrafu li ġej għandu jiddaħħal qabel l-ewwel subparagrafu:"B'deroga mill-ewwel subparagrafu, l-Istati Membri jistgħu jagħżlu li jippreżentaw lill-Kummissjoni, qabel il-31 ta' Diċembru 2009, abbozz uniku ta' programm ta' ristrutturar emendat għal tul ta' żmien ta' tmien snin."(2) Fl-Artikolu 5(2) għandu jiżdied dan is-subparagrafu li ġej:"Madankollu, jekk Stat Membru jagħżel li jippreżenta abbozz ta' programm ta' ristrutturar emendat għal tul ta' żmien ta' tmien snin, kif provdut fit-tieni subparagrafu tal-Artikolu 4(1), fis-sena finanzjarja 2018 il-baġit annwali tiegħu kif imsemmi fil-paragrafu 1 ta' dan l-Artikolu għandu jiġi ttrasferit għal-limitu nazzjonali tiegħu kif determinat fl-Anness VIII għar-Regolament (KE) Nru 1782/2003 u għandu jkun applikabbli għal pagamenti diretti mħallsa f'dik is-sena. Sal-1 ta' Jannar 2018 l-Istat Membru konċernat għandu jippreżenta komunikazzjoni dwar l-implimentazzjoni tal-programm ta' ristrutturar u l-ksib tal-għanijiet tiegħu."(3) Fl-Artikolu 7(2), il-punt (a) għandu jiġi sostitwit b’dan li ġej:"(a) Is-sidien tal-faċilitajiet tal-ħalġ li lilhom ingħatat l-għajnuna skont il-Kapitlu 14 tar-Regolament tal-Kunsill (KE) Nru 1051/2001 fis-sena tas-suq 2005/2006, għal għajnuna taħt il-miżuri msemmija fil-paragrafu 1(a0, (b) u (d) ta' dan l-Artikolu;(*) ĠU L 148, 1.6.2001, p. 3".Artikolu 2Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu f' Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.Magħmul fi Brussell,Għall-KunsillIl-President [1] ĠU L 291, 19.11.1979, p. 174.[2] ĠU C […] ta’ […], p. […][3] ĠU C […] ta’ […], p. […][4] ĠU L 178, 5.7.2008, p. 1.[5] ĠU L 270, 21.10.2003, p. 1.[6] ĠU L 148, 1.6.2001, p. 3. Regolament imħassar bir-Regolament (KE) Nru 1782/2003.